Na sjednici održanoj 30. ožujka 2016. godine Vlada Republike Hrvatske donijela je Odluku o

donošenju Strategije pametne specijalizacije Republike Hrvatske za razdoblje od 2016. do 2020. godine i usvajanju Akcijskog plana za provedbu navedene Strategije za razdoblje od 2016. do 2017. godine.

Krajnji ciljevi Strategije pametne specijalizacije su poticanje gospodarskog rasta, povećana ulaganja poslovnog sektora u istraživanje i razvoj, odgovori na trenutne društvene izazove te naravno otvaranje novih radnih mjesta, pogotovo onih visoko kvalificiranih. Poseban fokus se stavlja na učinkovitu suradnju gospodarskog i znanstveno - istraživačkog sektora unutar područja gdje Republika Hrvatska ima najveći potencijal za pametan, uključiv i održiv rast temeljen na njenim prednostima i potencijalima za napredak i izvrsnost.

Nadalje osnovna svrha cilja 3 jest stvoriti povoljno inovacijsko okruženje i inovacijsku kulturu za rast i razvoj inovativnih poduzeća i ulaganja u istraživačko razvojne projekte, ojačati odnose između akademije i industrije i povećati kapacitete poduzeća da razviju, koriste, prilagode i komercijaliziraju nove tehnologije i inovativne proizvode i usluge.

Provedbeni instrumenti koji će pridonijeti ostvarivanju ovog cilja su: (1) podrška poslovnim ulaganjima u istraživanje, razvoj i inovacije i (2) podrška jačanju kapaciteta malih i srednjih poduzetnika za inovacije.

|  |  |  |  |  |
| --- | --- | --- | --- | --- |
| **Odgovorna institucija** | **Provedbeni instrument** | **Način provedbe** | **Izvor financiranja / Indikativna financijska alokacija (u EUR)** | **Rok** |
| **EFRR** |
| Ministarstvo znanosti obrazovanja i sporta / Agencija za strukovno obrazovanje i obrazovanje odraslih | Potpora razvoju ureda za transfer tehnologije i znanstveno - tehnologijskih parkova | Shema za dodjelu bespovratnih sredstava za program za urede za transfer tehnologije (otvoreni poziv) | 3.500.000 | 2016. - 2019. |
| Shema za dodjelu bespovratnih sredstava za program za znanstveno - tehnologijske parkove (otvoreni poziv) | 3.000.000 | 2017. – 2020. (trajno otvoren poziv) |
| Ministarstvo znanosti, obrazovanja i sporta / SAFU | Izgradnja nove i poboljšanje postojeće infrastrukture za istraživanje, razvoj i inovacije | Shema za dodjelu bespovratnih sredstava za izradu projektne dokumentacije „Priprema zalihe projekata za EFRR 2014. – 2020.“ (ograničena) | 5.100.000 | 2016. – 2020. (trajno otvoren poziv) |
| Shema za dodjelu bespovratnih sredstava za infrastrukturu sektora istraživanja i razvoja „Ulaganja u organizacijsku reformu i infrastrukturu sektora istraživanja, razvoja i inovacija“ (ograničena) | 198.221.739 | 2016. – 2020. (trajno otvoren poziv) |
| Shema za dodjelu bespovratnih sredstava „Omogućavanje sinergije s programom OBZOR 2020 kroz ulaganja u infrastrukturu “ - 'Omogućavanje sinergije s inicijativama programa OBZOR 2020 za širenje izvrsnosti: Udruživanje, Twinning i ERA odbori (otvorena) | 3.000.000 | 2016. – 2020. (trajno otvoren poziv) |
| Ministarstvo znanosti, obrazovanja i sporta / Agencija za strukovno obrazovanje i obrazovanje odraslih | Podrška istraživačkim organizacijama koje provode projekte istraživanja i razvoja usmjerene prema potrebama gospodarstva | Shema za dodjelu bespovratnih sredstava Jačanje kapaciteta za istraživanje, razvoj i inovacije – kolaborativni projekti istraživanja i razvoja | 15.000.000 | 2016. – 2018. |
| Shema za dodjelu bespovratnih sredstava „Fond za ulaganje u znanost i inovacije“ | 16.850.000 | 2016. – 2018. |
| Ministarstvo znanosti, obrazovanja i sporta / Agencija za strukovno obrazovanje i obrazovanje odraslih | Jačanje nacionalnih Znanstvenih centara izvrsnosti | Shema za dodjelu bespovratnih sredstava | 29.750.000 | 2016. – 2021. |
| Ministarstvo znanosti, obrazovanja i sporta / Agencija za strukovno obrazovanje i obrazovanje odraslih | Izgradnja puta prema istraživačkoj izvrsnosti kroz omogućavanje sinergije s potporama Europskog istraživačkog vijeća (ERC) | Shema za dodjelu bespovratnih sredstava | 3.000.000 | 2016. – 2020. |
| Ministarstvo gospodarstva / SAFU | Centri kompetencija | Shema za dodjelu bespovratnih sredstava Centrima kompetencija (otvorena) | 105.000.000 | 4. kvartal 2015. (pokretanje sheme za dodjelu bespovratnih sredstava) |
| Ministarstvo gospodarstva / HAMAG BICRO | Podrška poslovnim ulaganjima u istraživanje, razvoj i inovacije | Shema za dodjelu bespovratnih sredstava za poslovna ulaganja u istraživanje, razvoj i inovacije (otvorena) | 205.000.000  1. faza: 100.000.000  2. faza: 105.000.000 | 1. faza – 4. kvartal 2015. 2. faza – 4. kvartal 2017. |
| Ministarstvo poduzetništva i obrta / HAMAG - BICRO | Podrška inovacijskim kapacitetima MSP-ova | Shema za dodjelu bespovratnih sredstava | 100.000.000 | 2015. – 2020. |
| Shema za dodjelu bespovratnih sredstava „Fond za ulaganje u znanost i inovacije“ | 16.850.000 | 2016. – 2018. |

Izvor: <http://europski-fondovi.eu/sites/default/files/dokumenti/Nacrt%20Strategije%20pametne%20specijalizacije.pdf>